CELEX: 32020R0128
Language: sl
Date: 2019-11-25 00:00:00
Title: Delegirana uredba Komisije (EU) 2020/128 z dne 25. novembra 2019 o spremembi Priloge II k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov

31.1.2020   
               
               
                  SL
               
               
                  Uradni list Evropske unije
               
               
                  L 27/6
               
            
         DELEGIRANA UREDBA KOMISIJE (EU) 2020/128
         z dne 25. novembra 2019
         o spremembi Priloge II k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (1) ter zlasti člena 5(3) Uredbe,
         ob upoštevanju naslednjega:
         
                     (1)
                  
                  
                     Člen 4 Uredbe (EU) št. 978/2012 določa merila za dodelitev tarifnih preferencialov v okviru splošnega režima splošne sheme preferencialov (v nadaljnjem besedilu: GSP).
                  
               
                     (2)
                  
                  
                     Člen 4(1)(a) Uredbe (EU) št. 978/2012 določa, da država, ki jo Svetovna banka tri zaporedna leta neposredno pred posodobitvijo seznama držav upravičenk uvrsti med države z visokim ali višjim srednjim dohodkom, ne bi smela biti več upravičena do ugodnosti GSP.
                  
               
                     (3)
                  
                  
                     Seznam držav upravičenk v skladu z GSP iz točke (a) člena 1(2) Uredbe (EU) št. 978/2012 je določen v Prilogi II k navedeni uredbi. Komisija bi morala v skladu s členom 5(2) Uredbe (EU) št. 978/2012 vsako leto do 1. januarja pregledati Prilogo II in spremeniti status držav na seznamu v skladu z merili iz člena 4.
                  
               
                     (4)
                  
                  
                     V skladu s členom 5(2)(a) Uredbe (EU) št. 978/2012 je treba državam upravičenkam do GSP in gospodarskim subjektom zagotoviti dovolj časa za ustrezno spremembo statusa države na podlagi GSP. Zato se mora režim GSP uporabljati še eno leto po začetku veljavnosti spremembe statusa države v skladu s členom 4(1)(a) Uredbe (EU) št. 978/2012.
                  
               
                     (5)
                  
                  
                     Svetovna banka je v letih 2017, 2018 in 2019 Nauru, Samoo in Tongo uvrstila med države z višjim srednjim dohodkom. Zato te države v skladu s členom 4(1)(a) niso več upravičene do statusa države upravičenke do GSP in bi jih bilo treba črtati iz Priloge II k Uredbi (EU) št. 978/2012. Režim GSP bi moral za te države še naprej veljati eno leto po začetku veljavnosti sklepa o črtanju teh držav iz Priloge II k Uredbi (EU) št. 978/2012. Zaradi preprostosti in pravne varnosti bi bilo zato treba Nauru, Samoo in Tongo črtati iz Priloge II z začetkom veljavnosti 1. januarja 2021 –
                  
               SPREJELA NASLEDNJO UREDBO:
         
            Člen 1
            V Prilogi II k Uredbi (EU) št. 978/2012 se iz stolpcev A in B črtajo naslednje države in ustrezne abecedne oznake:
            
               
                           „NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga“
                        
                     
         
         
            Člen 2
            Ta uredba začne veljati 1. januarja 2020.
            Člen 1 se uporablja od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 25. novembra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  Uredba (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (UL L 303, 31.10.2012, str. 1).